O‘zbekistonning birinchi raqamli tennischisi Denis Istomin yilning to‘rtta nufuzli turniridan biri, “Katta Dubulg‘a” turkumiga kiruvchi AQSh Ochiq chempionatining (US Open) yakkaligidagi ishtirokini yakunladi. U ikkinchi davra uchrashuvida dunyoning 20-raketkasi avstriyalik Dominik Timga qarshi kortga chiqdi. Dominik Tim birinchi va ikkinchi setlarda 6:4, 6:4 hisoblarida g‘alaba qozondi. Uchinchi setning birinchi geymidan keyin esa Istomin jarohati tufayli bahsni davom ettira olmadi. Qayd etish kerakki Denis Istomin turnirning juftlikdagi ishtirokinm davom ettirmoqda. U birinchi davrada o‘z sherigi belaruslik Aleksandr Buriy bilan birgalikda Yanko Tipsarevich va Radu Albot juftligini mag‘lub etgandi. US Open tennis musobaqasi Nyu-Yorkdagi Milliy tennis markaziy kortlarida o‘tkaziladi. Musobaqa ikki hafta davom etadi.